
OSNUTEK ZAKONODAJNE RESOLUCIJE EVROPSKEGA PARLAMENTA
o osnutku sklepa Sveta o sklenitvi, v imenu Unije, Sporazuma med Evropsko unijo in Islandijo o prenosu podatkov iz evidence podatkov o potnikih (PNR) za preprečevanje, odkrivanje, preiskovanje in pregon terorističnih in hudih kaznivih dejanj
(11283/2025 – C10‑0278/2025 – 2025/0156(NLE))
(Odobritev)
Evropski parlament,
–	ob upoštevanju osnutka sklepa Sveta (11283/2025),
–	ob upoštevanju Sporazuma med Evropsko unijo in Islandijo o prenosu podatkov iz evidence podatkov o potnikih (PNR) za preprečevanje, odkrivanje, preiskovanje in pregon terorističnih in hudih kaznivih dejanj (11284/2025),
–	ob upoštevanju zahteve za odobritev, ki jo je Svet podal v skladu s členom 16(2), členom 87(2), točka (a), in členom 218(6), drugi pododstavek, točka (a), Pogodbe o delovanju Evropske unije (C10‑0278/2025),
–	ob upoštevanju člena 107(1) in (4) ter člena 117(7) Poslovnika,
–	ob upoštevanju priporočila Odbora za državljanske svoboščine, pravosodje in notranje zadeve (A10‑0000/2026),
1.	odobri sklenitev sporazuma;
2.	naroči svoji predsednici, naj stališče Parlamenta posreduje Svetu in Komisiji ter vladam in parlamentom držav članic in Islandiji.




<PathFdR>PR\1337453SL.docx</PathFdR>		PE<NoPE>784.412</NoPE><Version>v01-00</Version>
SL	Združena v raznolikosti	SL
PE<NoPE>784.412</NoPE><Version>v01-00</Version>	2/7	<PathFdR>PR\1337453SL.docx</PathFdR>
SL
<PathFdR>PR\1337453SL.docx</PathFdR>	3/7	PE<NoPE>784.412</NoPE><Version>v01-00</Version>
		SL
[bookmark: _Toc221881850][bookmark: _Toc222733757]OBRAZLOŽITEV
Sklenitev sporazuma med Evropsko unijo in Islandijo o prenosu podatkov iz evidence podatkov o potnikih (PNR) za preprečevanje, odkrivanje, preiskovanje in pregon terorističnih in hudih kaznivih dejanj je pomemben korak k tesnejšemu mednarodnemu sodelovanju v boju proti terorizmu in hudim mednarodnim kaznivim dejanjem. 

Sporazum o podatkih iz PNR z Islandijo bo omogočil, da se bodo lahko podatki o potnikih, ki jih zberejo letalski prevozniki, prenesli nacionalnim organom za varnostne namene. To je pomembno, saj lahko te informacije organom zagotovijo pomembne elemente, s pomočjo katerih lahko odkrijejo sumljive potovalne vzorce ter identificirajo osebe, ki so povezane s storilci kaznivih dejanj in teroristi, zlasti tiste, ki jih organi kazenskega pregona prej niso poznali. S tem bodo odkrivali terorizem in druga huda kazniva dejanja, kot so kazniva dejanja, povezana s prepovedanimi drogami, trgovina z ljudmi in spolno izkoriščanje otrok, poleg tega pa bo to pomoč pri preprečevanju teh kaznivih dejanj. Obdelava podatkov iz PNR se je pokazala kot učinkovito orodje za izboljšanje varnosti schengenskega območja, saj prispeva k odkrivanju kaznivih dejanj na zunanjih mejah, državam članicam pa omogoča, da na schengenskem območju uporabljajo pristop, ki temelji na tveganjih in podatkih.

Poudariti je treba, da sporazum odraža skrbno vzpostavljeno ravnovesje med varnostnimi potrebami in varstvom zasebnosti posameznikov. Določa jasna pravila za obdelavo, shranjevanje, uporabo in hrambo podatkov iz PNR. Vključeni so strogi zaščitni ukrepi, da se bodo podatki uporabljali samo za določene namene, hranili zgolj omejeno obdobje ter bodo zaščiteni pred zlorabo ali nepooblaščenim dostopom. Preglednost in odgovornost še povečujejo mehanizmi nadzora in pravice posameznikov do pravnega varstva. To je potrdil tudi Evropski nadzornik za varstvo podatkov, ki je v pozitivnem mnenju ugotovil, da sporazum vsebuje potrebne zaščitne ukrepe, da je združljiv s pravnim okvirom EU o varstvu podatkov. 

Sporazum o podatkih iz PNR z Islandijo torej odraža skupno zavedanje, da sodobni varnostni izzivi zahtevajo usklajene, čezmejne rešitve. Z združevanjem okrepljene izmenjave informacij z zanesljivimi jamstvi za varstvo podatkov sporazum prispeva k varnejšim mednarodnim potovanjem, hkrati pa spoštuje pravno državo in temeljne pravice.

Boljše mednarodno sodelovanje na področju preprečevanja, odkrivanja in preiskovanja kaznivih dejanj, zlasti z učinkovito in pravočasno izmenjavo informacij, je bistveno za odzivanje na zapletene in spreminjajoče se grožnje, ki jih predstavljajo terorizem in huda mednarodna kazniva dejanja, ter posledično za večjo varnost in zaščito naših državljanov. Zato je pomembno, da Parlament odobri, da Svet sklene ta sporazum.

<FootprintIntro>Poročevalec kot izključno pristojen izjavlja, da v svoje poročilo ni vključil prispevkov zastopnikov interesov, ki spadajo na področje uporabe Medinstitucionalnega sporazuma o obveznem registru za preglednost[footnoteRef:1], ali zastopnikov javnih organov tretjih držav, vključno z njihovimi diplomatskimi predstavništvi in veleposlaništvi, ki bi jih bilo treba navesti v tej prilogi na podlagi člena 8 Priloge I Poslovnika.</FootprintIntro> [1:  Medinstitucionalni sporazum z dne 20. maja 2021 med Evropskim parlamentom, Svetom Evropske unije in Evropsko komisijo o obveznem registru za preglednost (UL L 207, 11.6.2021, str. 1, ELI: http://data.europa.eu/eli/agree_interinstit/2021/611/oj)] 

